Lav et referat af nedenstående tekst:

Tekst:
Den 24-årige mand, der siden den 2. marts har været varetægtsfængslet og siden tiltalt for at stikke en mand i brystet, blev i dag frifundet ved Retten i Aalborg. -	Han blev i stedet dømt for trusler og besiddelse af en machete-kniv, som han havde løbet efter de forurettede med ned ad gågaden, fortæller anklager Mathias Nysom Petersen, der førte sagen i retten. Den 24-årige slipper altså med tre måneders ubetinget fængsel - en straf, som han nu har udstået efter at have siddet varetægtsfængslet. Offer afgået ved døden Episoden fandt sted i Algade i Aalborg ved Joe & The Juice omkring klokken 16.50 den 2. marts, hvor en mand, også en 24-årig, blev stukket ned. En måned efter blev den 24-årige anholdt og sigtet i sagen. Offeret blev kørt til behandling på sygehuset og blev efterfølgelde meldt udenfor livsfare. Men nu er han afgået ved døden. - Det har været en svær sag, da det eneste bevis har været en grynet overvågningsvideo med en uheldig vinkling, og offeret, der blev stukket, er efterfølgende afgået ved døden - ikke fra knivstikkeriet, men af andre årsager. Derfor har han selvfølgelig ikke kunnet afgive forklaring, fortæller anklageren efter retsmødet. Udover den 24-årige er to andre mænd også tiltalt i sagen, som politiet vurderer som værende et internt bandeopgør, Begrænsede beviser Men retten fandt det altså ikke bevist, at det var den 24-årige, der førte kniven, eller at det var i forening med to andre, der også er tiltalt i sagen. - Normalt når man rejser tiltale, så er de andre tiltalte også med. Men politiet har ikke kunnet finde dem, fortæller Mathias Nysom Petersen. Den 24-årige har gennem hele sagen nægtet sig skyldig og har ikke udtalt sig. -	Jeg havde jo gået efter en domfældelse om, at han havde tilsluttet sig grov vold. Det ville have givet en markant højere straf end ”bare trusler". Men jeg anerkender rettens afgørelse, for det var en svær sag med begrænsede beviser, siger anklageren. Den 24-årige modtog dommen.

Referat:
I dag faldt der dom i en ganske usædvanlig sag om knivstikkeri midt i eftermiddags-myldretiden på gågaden i Aalborg.